Arthur von Ramberg

Arthur von Ramberg , yelule-d Arthur Georg Ramberg as n 4 ctamber 1819 di Vienne dɣa yemmut ass n 5 fuṛaṛ 1875 di Muncen , d ameklay utrici d amaslaḍ n ugaru n Muncen daɣen yexdem aṭas di Lalman .

Tameddurt

Ramberg yekka-d seg tawacult n ifesyanen, baba-s Georg d agenses-marechal n igen utrici. Tawacut t-awey-d azwel n baron deg useggwas 1849. Gma-s d ajiniṛal-baron Hermann von Ramberg Hermann von Ramberg (1820-1899). Ramberg ula d netta yawey-d azwel n baron n tagelda n Bavaria deg useggwas 1875, yettssiwen ar taǧǧalt-is d arrawen is deg useggwas 1878.

Yeɣer di Hanover dɣa yexdem Grand Tour ines di Ṭṭalyan , di Majaṛ daɣen di Styria . Yekcem deg useggwas 1840 ar tasdawit n Prag . Yuɣal d abalmud n Julius Hübner deg takadimit n tiẓuriyin tucbiḥin n Dresde deg useggwas 1842. Deg tallit agi yesbeɣe-d Zzwaǧ n ikeḍwanen (ɣef leḥsab n Goethe ) d Amenkad Henri I deg taḥemla di Majaṛ .

Ramberg yeṛuḥ deg useggwas 1850 ar Muncen , anda yesseḍru tikla n tawsit dɣa yessuqqel imuhal n Schiller . Yetwasem aselmad deg ugaru n tiẓuriyin tucbiḥin n Weimar deg useggwas 1860 daɣen sḍis iseggwasen sakin ar takademit n tiẓuriyin tucbiḥin n Muncen . Yessemter i Albert Keller ad yuɣal d-ameklay. Ramberg yesbeɣ sakin Tasenbert n Frédéric II di Palermo , Hermann d Dorothée (ɣef leḥsab n Goethe), d Louise (ɣef leḥsab n usefru n Voss ). Ramberg yella daɣen d ameskar n tafreskut n taxxamt n Luther deg Tiɣremt n Wartbourg .

Ramberg yella daɣen d imsuneɣ, am i Ageldun n imqerqren , yetssutren sɣur grande-duchesse n Saxe-Weimar. Yesɛa-d am abalmud Wilhelm Georg Ritter .

Arthur von Rambert d ayyaw-amecṭuḥ n umeklay Johann Heinrich Ramberg (1763-1840) dɣa d ɛemmi-s n umeklay n tagriwa, August von Ramberg (1866-1947)